- Jeg er glad for det. Der var opbakning fra hele kommunen og det glæder mig. Jeg er klar til at gøre en god arbejdsindsats. Jeg ved, at jeg skal være ydmyg overfor opgaven og kæmpe hårdt, siger Mikael Klitgaard til tv2nord.dk. Dermed bliver det den tidligere borgmester i Dronninglund Kommune, der skal forsøge at føre Venstre tilbage til magten i Brønderslev, der lige nu ledes af Socialdemokraternes Lene Hansen. - Jeg synes faktisk at Venstre har en god politik. Vi vil give frihed til at foretage nogle valg. Vi er troværdige og sørger for at gøre det, vi lover, siger Mikael Klitgaard. Mikael Klitgaard blev valgt uden modkantidat.
Mikael Klitgaard blev tirsdag aften valgt til Venstres spidskandidat til borgmesterposten i Brønderslev Kommune.